
[image: image1.png]



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 20 octombrie 2009

PL .x. 446/2009


  AVIZ
asupra Propunerii legislative privind înfiinţarea comunei Remuş, prin reorganizarea comunei Frăteşti, jud. Giurgiu
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă privind înfiinţarea comunei Remuş, prin reorganizarea comunei Frăteşti, jud. Giurgiu, trimisă cu adresa nr. Pl.x. 446 din 12 octombrie 2009 şi înregistrată cu nr. 31/897 din 10.09.2009.
Conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 20 octombrie  2009.

Propunerea legislativă are ca obiect de reglementare reorganizarea administrativă a comunei Frăteşti din judeţul Giurgiu şi înfiinţarea comunei Remuş prin desprinderea satelor Remuş şi Cetatea de actuala comună Frăteşti.
Membrii comisiei au examinat propunerea legislativă supusă avizării, expunerea de motive, precum şi avizul favorabil cu observaţii şi propuneri al Consiliului Legislativ, aviz cu nr. 1132 din 06.10.2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei propuneri legislative.

În raport de obiectul şi conţinutul reglementării, propunerea legislativă  face parte din categoria legilor organice. 

                              PREŞEDINTE,                              SECRETAR,

                               Daniel Buda                              Gabriel Andronache

Consilier,

Rodica Penescu

